Bersheba River Lodge | Resensies
Puik ligging, lyk of die plek aandag kort, kon dalk net op 'n slegte dag gearriveer het.
Hierdie lodge se uitleg en ligging is puik. Ons het ook heerlik gebraai teen die rivier. Die ontbyt is absoluut perfek en baie stylvol. Alles is egter nie heeltemal 100% nie. Met ons aankoms, was daar net 'n lepel, 2 messe, 1 vurk, 1 bord, geen handdoeke nie, en heelwat ander dinge wat ontbreek het in ons kamer - onder andere was dit ook nie baie skoon nie. Die personeel het egter vinnig gespring toe ons dit onder hul aandag bring. Mens kon sien iets moes gebeur het net voor ons aankoms - iets soos 'n onderonsie tussen die bestuurder en die personeel of iets. Ek beskryf daardie swakpunt toe aan so 'n rare omstandigheid. Die res van ons naweek was puik. Goeie, vriendelike personeel, aangename atmosfeer, en 'n ware oorspronklike Afrikaanse legendariese aktrise wat ook daar gebly het die naweek. As mense in daardie klas sulke plekke kies, hoe kan ons dan kla oor dit?
Bersheba River Lodge's terugvoer
Eerstens wil ons om verskoning vra vir die ongerief met die handdoeke. Dan wil ons julle van harte bedank vir al die mooi en bemoedigende woorde oor die oord. Ons probeer hard om dit so mooi te maak en te hou en dis nie altyd moontlik om alles 100 % te kry nie. Ons sal jou positiewe kritiek op hang langs al die ander talle mooi aanmerkings wat ons al in die verlede ontvang het.
Ons is bly julle het dit geniet en sal volgende keer julle ook op boot ritte kan neem. So ons sien uit na julle volgende besoek.
Beste groete die Bersheba span.
Therina P - Nov 2019
Kan nie vir meer vra nie.
Met aankoms is ons vriendelik verwelkom met 'n lekker drankie. Ons kamer was pragtig en het 'n huislike gevoel geskep. Gasvryheid van die eienaars is goed. Jy gaan saam hulle uit op die rivier. Ons aandete is by kerslig bedien. Baie oulik. Wat 'n heerlike wegbreek! Hulle sien ons vir seker gou weer!
Cornelia H - Feb 2019
Ongelooflike natuurskoon, hartsmense wat jou op die hande dra.
Baie dankie aan die hele span vir 'n ongelooflik ontspanne en lekker kuier. 'n Moet vir elke moeë siel. Almal het ons laat tuis voel en uit hul pad gegaan om ons tuis te laat voel. Die etes met kerslig en uitsig oor die rivier is onbeskryflik. Sal definitief weer en weer gaan kuier.
Dit is 'n groot vooreg om so mooi resensie te hoor van 'n klient. Ons as Bersheba River Lodge is is baie bly dat julle die tyd hier so baie geniet het. Dankie dat julle ons as instansie gekies het om te bly. Hoop om julle weer te sien.